Nemzetközi tornagyőzelemmel hangol az MTK
Az MTK remek teljesítménnyel nemzetközi tornát nyert Ausztriában; a csapat két elsőosztályú német gárdát is maga mögé utasított.
Az MTK Budapest labdarúgócsapata nyerte az ausztriai Zell am See-ben zajló négyes tornát, miután a döntőben tizenegyesekkel bizonyult jobbnak a német élvonalbeli VfL Wolfsburg együttesénél.
Garami József tanítványai szokatlan magabiztossággal vívták ki az esélyesebb csapatokkal szemben a tornagyőzelmet. A több napos viadal remek felkészülésről árulkodik, és bíztató előjel a magyar bajnokság rajtja előtt egy héttel.
MTK Budapest-VfL Wolfsburg (német) 0-0, 11-esekkel: 5-3
Végh-Balogh, Lambulic, Rodenbücher, Pollák – Bori, Zsidai, Horváth, Czvitkovics – Kanta J., Hrepka
A büntetőket Kanta, Lambulic, Hrepka, Balogh és Horváth értékesítette, a másik oldalon Sarpei lövését Végh kivédte.
A magyar együttes a csütörtöki elődöntőben az 1. FC Nürnberget győzte le 3-2-re.
A torna végeredménye:
1. MTK Budapest 2. VfL Wolfsburg 3. 1. FC Nürnberg 4. FC Sivasspor
sport